**ΔΙΚΑΙΟΛΟΓΗΤΙΚΑ ΣΥΝΕΔΡΙΩΝ**

**ΠΡΟΣΟΧΗ: Στα μέλη ΔΕΠ και ΕΙΔΙΠ του Πανεπιστημίου Θεσσαλίας, εφόσον συμμετέχουν – μετά από έγκριση του Τμήματός τους και σχετική Πράξη του αρμόδιου Αντιπρύτανη – ως εκπρόσωποι του Ιδρύματος και με προφορική εισήγηση ή αναρτημένη ανακοίνωση και με την προϋπόθεση ότι θα υποβάλλουν τα σχετικά παραστατικά, θα τους καταβάλλονται μόνον τα οδοιπορικά έξοδα μέχρι του ύψους των 300,00 ευρώ και εφόσον προσκομισθούν τα πρωτότυπα εισιτήρια. (Απόφαση Πρυτανικού Συμβουλίου 40/09-07-2019)**

Οι αιτήσεις αποστέλλονται ηλεκτρονικά το αργότερο τέσσερις ημέρες πριν την αναχώρηση στο email **metakiniseis@uth.gr.**

Δικαιολογητικά πριν την μετακίνηση για δέσμευση ποσού

1. Αίτηση (υπογεγραμμένη από τον ενδιαφερόμενο και πρωτόκολλο Τμήματός τους) όπου θα αναγράφεται η αιτιολογία, το μέσο και το προβλεπόμενο κόστος μετακίνησης π.χ. αεροπορικών εισιτηρίων.
2. Αντίγραφα αεροπορικών, ακτοπλοϊκών εισιτηρίων και απόδειξη πληρωμής.
3. Πρόγραμμα Συνεδρίου **(τσεκάρετε τις ημερομηνίες όπου φαίνεστε ομιλητής/τρια του συνεδρίου).**
4. Πρακτικό  Συνέλευσης Τμήματος για έγκριση άδειας απουσίας για συμμετοχή στο συνέδριο με εισήγηση τους ως εκπρόσωποι του ΠΘ, καθώς και την κάλυψη εξόδων μετακίνησης, (**πριν την ημερομηνία αναχώρησης του μετακινούμενου).**
5. Με την αριθμ. 99/2016 Πράξη του Ελεγκτικού Συνεδρίου, Κλιμ. 1, κρίθηκε ότι οι αποφάσεις, με τις οποίες εγκρίνεται η πραγματοποίηση συγκεκριμένων δαπανών, όπως είναι αυτές της καταβολής δαπανών μετακίνησης**, πρέπει να δημοσιεύονται στο πρόγραμμα «ΔΙΑΥΓΕΙΑ».** Κατόπιν αυτού και μετά την θέση του Επιτρόπου του Ελεγκτικού Συνεδρίου, για την εφαρμογή της παραπάνω Πράξης του Ελεγκτικού Συνεδρίου, πρέπει κάθε εντολή μετακίνησης (με αριθμό πρωτοκόλλου Τμήματος), του προσωπικού του Πανεπιστημίου Θεσσαλίας **να αναρτάται στο πρόγραμμα «ΔΙΑΥΓΕΙΑ» πριν την μετακίνηση.**

Δικαιολογητικά μετά την μετακίνηση για εκκαθάριση ποσού

1. Κατάσταση πληρωμής δαπάνης
2. Υπεύθυνη δήλωση Ν. 1599/86 *“Η δαπάνη αυτή δεν θα πληρωθεί από άλλη πηγή ή φορέα πέραν αυτής που αναφέρεται στην εντολή μετακίνησης και δεν είχα καμίας μορφής άδεια κατά την/τις ημερομηνία/ες μετακίνησής μου”.*
3. Υπεύθυνη δήλωση για χρήση ιδιόκτητου αυτοκινήτου, (στην περίπτωση αυτή επισυνάπτετε τις πρωτότυπες αποδείξεις διοδίων, άδεια και δίπλωμα αυτοκινήτου)
4. Πρωτότυπη βεβαίωση συμμετοχής από τον φορέα διοργάνωσης του συνεδρίου.
5. Αεροπορικά εισιτήρια, κάρτες επιβίβασης, απόδειξη πληρωμής εισιτηρίων, καθώς και εισιτήρια εντός Ελλάδος με τα μέσα μαζικής μεταφοράς (πρωτότυπα).
6. Πρυτανική Απόφαση για χορήγηση άδειας απουσίας (**πριν την ημερομηνία αναχώρησης του μετακινούμενου).**